钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

如正球甲乙赤道轴即地平故丁丙弧与丁戊升度相似欹球北极面则辛壬弧与辛癸升度所差多升降有二有正升降有斜升降各弧与升度同出入若赤道上升度大于黄道弧谓之正升降小者谓之斜升降愈大愈正为黄道

与地平为角，近于直角，愈小愈斜为远于直角。
《正球》但有四宫为正升，冬夏至前后各二宫是也。冬
至先后者，析木星纪。夏至前后者，实沈鹑首。馀八宫
有斜者，有半斜者。

若《欹球》，则恒有六宫为正升。正升谓之“迟升”，斜升谓
之“疾升。”欹球有六宫焉，正球有八宫焉。

问：“欹球之正升者六，为何宫？”曰：“若北极出地一度至
六十六度，则鹑首、鹑火、鹑尾、寿星、大火、析木是也。此
六宫则正升，正升则斜降。南极出地者反是。”

球愈欹，则黄道与地平，为角亦愈斜。

以《升降比》论。〈凡四条：〉

论“正球黄道上两点去离二至二分”，〈亦名为四大点〉各等，则
其升度亦等。

其相对之宫，升度亦等，如“降娄寿星各二十七”之类
是也。

若《欹球》，则相对宫之升度各不等；

有两点，去春秋分大点等，则其升度亦等。

《以正欹球比》论。〈凡二条：〉

从降娄至鹑尾六宫，欹球之升，度小而正，球大。从寿
星至娵訾六宫反是。

有两弧在黄道上相对相等，其正球之两升度并为
一率，欹球之两升度并为一率，此两率等。

以《黄道》之《出入比》论。〈即“升降度” 之“合” 也，凡五条。〉

各宫各弧各点之出度，必等于入度。〈不论正偏球〉
各宫之出入度，并与相对宫之出入度并等。

欹球各宫之出入度虽等，而正斜不等，此正升则彼
斜降，此斜升则彼正降。